### NN 68/2021 (23.6.2021.), Uredba o izmjenama i dopuni Uredbe o unutarnjem ustrojstvu Ministarstva hrvatskih branitelja

Vlada Republike Hrvatske

1315

Na temelju članka 54. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 18. lipnja 2021. donijela

UREDBU

O IZMJENAMA I DOPUNI UREDBE O UNUTARNJEM USTROJSTVU MINISTARSTVA HRVATSKIH BRANITELJA

Članak 1.

U Uredbi o unutarnjem ustrojstvu Ministarstva hrvatskih branitelja (»Narodne novine«, br. 97/20. i 100/20.) u članku 2. iza točke 6. dodaje se točka 6.a koja glasi: »6.a Samostalni sektor za strateško planiranje i EU projekte«.

Članak 2.

U članku 42. stavak 3. briše se.

U dosadašnjem stavku 4. koji postaje stavak 3. riječi: »6.3. Sektor za strateško planiranje i EU projekte« brišu se.

Članak 3.

Naslov iznad članka 52. mijenja se i glasi: »6.a SAMOSTALNI SEKTOR ZA STRATEŠKO PLANIRANJE I EU PROJEKTE«.

U članku 52. riječ: »Sektor« u određenom padežu zamjenjuje se riječima: »Samostalni sektor« u odgovarajućem padežu.

U stavku 4. broj: »6.3.1.« zamjenjuje se brojem: »6.a.1.«, a broj: »6.3.2.« zamjenjuje se brojem: »6.a.2.«.

Članak 4.

Naslov iznad članka 53. mijenja se i glasi: »6.a.1. Služba za strateško planiranje, programiranje, međunarodnu suradnju i EU projekte«.

Članak 5.

Naslov iznad članka 54. mijenja se i glasi: »6.a.2. Služba za provedbu, kontrolu i izvještavanje po EU projektima«.

U stavku 3. broj: »6.3.2.1.« zamjenjuje se brojem: »6.a.2.1.«, a broj: »6.3.2.2.« zamjenjuje se brojem: »6.a.2.2.«.

Članak 6.

Naslov iznad članka 55. mijenja se i glasi: »6.a.2.1. Odjel za provedbu EU projekata«.

Članak 7.

Naslov iznad članka 56. mijenja se i glasi: »6.a.2.2. Odjel za kontrolu provedbe i izvještavanje po EU projektima«.

Članak 8.

Okvirni broj državnih službenika i namještenika u Ministarstvu hrvatskih branitelja prikazan u tablici koja je sastavni dio Uredbe o unutarnjem ustrojstvu Ministarstva hrvatskih branitelja (»Narodne novine«, br. 97/20. i 100/20.), zamjenjuje se Okvirnim brojem državnih službenika i namještenika u Ministarstvu hrvatskih branitelja koji je prikazan u tablici u prilogu ove Uredbe i njezin je sastavni dio.

Članak 9.

Ministar hrvatskih branitelja, uz prethodnu suglasnost tijela državne uprave nadležnog za službeničke odnose, uskladit će Pravilnik o unutarnjem redu Ministarstva hrvatskih branitelja s odredbama ove Uredbe u roku od 30 dana od dana stupanja na snagu ove Uredbe.

Članak 10.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/21-03/24
 Urbroj: 50301-29/23-21-2
 Zagreb, 18. lipnja 2021.

Predsjednik
 mr. sc. Andrej Plenković, v. r.

OKVIRNI BROJ DRŽAVNIH SLUŽBENIKA I NAMJEŠTENIKA U MINISTARSTVU HRVATSKIH BRANITELJA

|  |  |  |
| --- | --- | --- |
| Redni broj | Naziv unutarnje ustrojstvene jedinice | Broj službenika i namještenika |
| 1. | KABINET MINISTRA | 10 |
| Kabinet ministra – ukupno | | 10 |
| 2. | GLAVNO TAJNIŠTVO | 1 |
| 2.1. | Sektor za organizacijske poslove i ljudske potencijale | 1 |
| 2.1.1. | Služba za organizacijske i radno-pravne poslove | 6 |
| 2.1.2. | Služba za razvoj i upravljanje ljudskim potencijalima | 5 |
| 2.2. | Sektor za normativne i opće poslove | 1 |
| 2.2.1. | Služba za normativne poslove | 6 |
| 2.2.2. | Služba za sigurnosne i opće poslove | 1 |
| 2.2.2.1. | Odjel za sigurnosne poslove i uredsko poslovanje | 8 |
| 2.2.2.2. | Odjel za zaštitu na radu i tehničke poslove | 8 |
| 2.3. | Sektor za proračun, financije, analitiku i informatizaciju | 1 |
| 2.3.1. | Služba za plan i analizu | 7 |
| 2.3.2. | Služba za računovodstvene poslove | 7 |
| 2.3.3. | Služba za analitiku i informatizaciju | 6 |
| Glavno tajništvo – ukupno | | 58 |
| 3. | SAMOSTALNI SEKTOR ZA JAVNU NABAVU | 1 |
| 3.1. | Služba za javnu nabavu i ugovaranje | 7 |
| 3.2. | Služba za planiranje nabave i praćenje ugovornih obveza | 6 |
| Samostalni sektor za javnu nabavu – ukupno | | 14 |
| 4. | UPRAVA ZA PRAVNE I STAMBENE POSLOVE |  |
| neposredno u Upravi, izvan sastava nižih unutarnjih ustrojstvenih jedinica | | 1 |
| 4.1. | Sektor za upravne i pravne poslove | 1 |
| 4.1.1. | Služba za upravni postupak | 1 |
| 4.1.1.1. | Odjel za trajna prava | 5 |
| 4.1.1.2. | Odjel za materijalna prava | 5 |
| 4.1.2. | Služba za statuse i evidencije | 7 |
| 4.1.3. | Služba za suradnju s pravosudnim tijelima i rješavanje po predstavkama i pritužbama | 7 |
| 4.1.4. | Služba za nadzor prvostupanjskih tijela | 5 |
| 4.2. | Sektor za stambeno zbrinjavanje | 1 |
| 4.2.1. | Služba za dodjelu stanova | 6 |
| 4.2.2. | Služba za dodjelu stambenih kredita i financijskih potpora | 6 |
| 4.2.3. | Služba za rekonstrukciju, praćenje izgradnje i sanaciju stanova | 6 |
| 4.3. | Sektor za gospodarenje i praćenje namjenskog korištenja ostvarenih prava | 1 |
| 4.3.1. | Služba za gospodarenje | 7 |
| 4.3.2. | Služba za praćenje namjenskog korištenja ostvarenih prava | 7 |
| Uprava za pravne i stambene poslove – ukupno | | 66 |
| 5. | UPRAVA ZA ZATOČENE I NESTALE |  |
| neposredno u Upravi, izvan sastava nižih unutarnjih ustrojstvenih jedinica | | 2 |
| 5.1. | Sektor za traženje osoba zatočenih i nestalih u Domovinskom ratu | 1 |
| 5.1.1. | Služba za prikupljanje, obradu i istraživanje saznanja o nestalim osobama u Domovinskom ratu | 5 |
| 5.1.2. | Služba za obradu i identifikaciju posmrtnih ostataka te pogrebnu skrb | 5 |
| 5.2. | Sektor za žrtve Drugog svjetskog rata i poslijeratnog razdoblja | 1 |
| 5.2.1. | Služba za prikupljanje, obradu i istraživanje saznanja o žrtvama Drugog svjetskog rata i poslijeratnog razdoblja | 5 |
| 5.2.2. | Služba za obilježavanje mjesta masovnih grobnica i suradnju s organizacijama civilnog društva | 5 |
| Uprava za zatočene i nestale – ukupno | | 24 |
| 6. | UPRAVA ZA HRVATSKE BRANITELJE IZ DOMOVINSKOG RATA I ČLANOVE NJIHOVIH OBITELJI |  |
| neposredno u Upravi, izvan sastava nižih unutarnjih ustrojstvenih jedinica | | 2 |
| 6.1. | Sektor za skrb o hrvatskim braniteljima iz Domovinskog rata i očuvanje vrijednosti Domovinskog rata | 1 |
| 6.1.1. | Služba za skrb o stradalnicima iz Domovinskog rata | 1 |
| 6.1.1.1. | Odjel za HRVI iz Domovinskog rata | 5 |
| 6.1.1.2. | Odjel za članove obitelji smrtno stradalih hrvatskih branitelja | 5 |
| 6.1.2. | Služba za očuvanje i promicanje vrijednosti Domovinskog rata | 7 |
| 6.1.3. | Služba za planiranje i provedbu mjera aktivne politike zapošljavanja hrvatskih branitelja i članova njihovih obitelji | 7 |
| 6.2. | Sektor za udruge iz Domovinskog rata, kontrolu i analizu projekata | 1 |
| 6.2.1. | Služba za udruge i obljetnice iz Domovinskog rata | 7 |
| 6.2.2. | Služba za kontrolu i analizu namjenskog utroška sredstava | 7 |
| Uprava za hrvatske branitelje iz Domovinskog rata i članove njihovih obitelji – ukupno | | 43 |
| 6.a | SAMOSTALNI SEKTOR ZA STRATEŠKO PLANIRANJE I EU PROJEKTE | 1 |
| 6.a.1. | Služba za strateško planiranje, programiranje, međunarodnu suradnju i EU projekte | 7 |
| 6.a.2. | Služba za provedbu, kontrolu i izvještavanje po EU projektima | 1 |
| 6.a.2.1. | Odjel za provedbu EU projekata | 5 |
| 6.a.2.2. | Odjel za kontrolu provedbe i izvještavanje po EU projektima | 5 |
| Samostalni sektor za strateško planiranje i EU projekte – ukupno | | 19 |
| 7. | UPRAVA ZA SAVJETODAVNU, PSIHOSOCIJALNU I ZDRAVSTVENU POMOĆ |  |
| neposredno u Upravi, izvan sastava nižih unutarnjih ustrojstvenih jedinica | | 2 |
| 7.1. | Sektor za savjetodavnu i psihosocijalnu pomoć | 1 |
|  | neposredno u Sektoru, u sjedištu ministarstva | 3 |
| 7.1.1. | Područni odjel Vukovar | 3 |
| 7.1.2. | Područni odjel Slavonski Brod | 3 |
| 7.1.3. | Područni odjel Osijek | 3 |
| 7.1.4. | Područni odjel Split | 3 |
| 7.1.5. | Područni odjel Karlovac | 2 |
| 7.1.6. | Područni odjel Gospić | 2 |
| 7.1.7. | Područni odjel Šibenik | 2 |
| 7.1.8. | Područni odjel Sisak | 2 |
| 7.1.9. | Područni odjel Virovitica | 2 |
| 7.1.10. | Područni odjel Požega | 2 |
| 7.1.11. | Područni odjel Zadar | 2 |
| 7.1.12. | Područni odjel Dubrovnik | 2 |
| 7.1.13. | Područni odjel Krapina | 2 |
| 7.1.14. | Područni odjel Varaždin | 2 |
| 7.1.15. | Područni odjel Koprivnica | 2 |
| 7.1.16. | Područni odjel Bjelovar | 2 |
| 7.1.17. | Područni odjel Rijeka | 2 |
| 7.1.18. | Područni odjel Pula | 2 |
| 7.1.19. | Područni odjel Čakovec | 2 |
| 7.1.20. | Područni odjel Zagreb | 2 |
| 7.2. | Sektor za poboljšanje kvalitete življenja hrvatskih branitelja i skrb o civilnim stradalnicima iz Domovinskog rata | 1 |
| 7.2.1. | Služba za poboljšanje kvalitete življenja i praćenje znanstveno-istraživačke djelatnosti | 6 |
| 7.2.2. | Služba za skrb o civilnim stradalnicima iz Domovinskog rata | 5 |
| Uprava za savjetodavnu, psihosocijalnu i zdravstvenu pomoć – ukupno | | 62 |
| 8. | SAMOSTALNA SLUŽBA ZA UNUTARNJU REVIZIJU | 3 |
| Samostalna služba za unutarnju reviziju – ukupno | | 3 |
|  | MINISTARSTVO HRVATSKIH BRANITELJA – UKUPNO | 299 |